b'\n_START_ARTICLE_\nPaco, Maynila\n_START_SECTION_\nKasaysayan\n_START_PARAGRAPH_\nDating kilala ang Paco bilang Dilao dahil sa mga halaman na lumilikha ng dilaw na kulay, kung saan dating maraming mga ganitong halaman sa distritong ito._NEWLINE_ Bagaman, may mga nagsasabing, ipinangalan itong Dilao o "Plaza Dilao" ng mga Kastila dahil sa higit sa 3,000 mga Hapon ang tumira dito na sinasalarawan ang kanilang anyo.  Ang mga misyoneryong Franciscano ang nagtatag ng bayan ng Dilao noong mga 1580. _NEWLINE_Ginamit ang pangalang Dilao hanggang 1791 noong panahon ng pamamahala ni Gobernador-Heneral F\xc3\xa9lix Berenguer de Marquina. Dinagdag ang mga katagang "San Fernando" sa pangalan nito at naging San Fernando de Dilao.  Noong ika-19 dantaon, ang San Fernando de Dilao kasama ang Sta. Ana, San Juan del Monte at San Pedro de Macati ay mga ikalawang pangkat na mga bayan na naging bahagi ng Maynila.Nang kalaunan naging Paco de Dilao  at Paco, ang kasalukuyang pangalan nito.'